Беат Брехбюл
Автомобилът купен, посоката самотна

Превод от немски: Венцеслав Константинов, —

chitanka.info

Нещо в него

е пораснало.

Някакво великолепие,

капчица опиянение,

нещо равноценно,

късче от морал на силата.

С любовни погледи и

нежни длани

докосва скоростите,

да си като другите,

без да мислиш за последици,

всяка сутрин полетява

мистичната седалка

към града, всяка вечер към дома,

във всеки автомобил 1 човек, 1 само-

та, 1 музика, 1 пропиляно време,

1 загуба на нерви;

отравянията не влизат в сметката,

ТОЙ ЗНАЕ, не желае

да го знае, той знае, че не го желае.

Нещо в него

е пораснало,

смалява се колкото по-бледа е боята,

по-гръмка музиката

самотите

празнотата.

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.